UMC

UMC ובשמו המלא United Microelectronics Corporation (תאגיד המיקרואלקטרוניקה המאוחד) הוא תאגיד טייוואני שבסיסו בשינג'ו, טייוואן. התאגיד נוסד כחברת המוליכים למחצה הראשונה של טייוואן בשנת 1980 כספין-אוף של מכון המחקר הטכנולוגי התעשייתי (ITRI) בחסות הממשלה. סקירה כללית UMC ידועה בעיקר בזכות עסקי ייצור המוליכים למחצה שלה, המייצרת פרוסות מעגלים משולבים עבור חברות מוליכים למחצה שאין להן יכולות ייצור עצמיות (fabless). UMC מדורגת מאחורי המתחרה TSMC, אף היא טייוואנית. יש לה ארבעה מפעלי ייצור לפרוסות בקוטר 300 מילימטר, אחד בטייוואן, אחד בסינגפור, אחד בסין ואחד ביפן. UMC היא מניה דואלית והיא רשומה הן בבורסה לניירות ערך של טייוואן תחת המספר 2303 והן בבורסה לניירות ערך בניו יורק. לתאגיד UMS יש תריסר מתקני ייצור ברחבי העולם, המעסיקים כ-19,500 עובדים, והוא ספק מרכזי של רכיבים לתעשיית הרכב. היסטוריה ב-22 במאי 1980, UMC פוצלה (ספין-אוף) ממכון המחקר לטכנולוגיה תעשייתית (ITRI) והוקמה רשמית כחברת המעגלים המשולבים הפרטית הראשונה בטייוואן. 1983: UMC מתחילה פרויקט מחקר משותף עם חברת Vitelic האמריקאית. 1985 UMC הונפקה בבורסה לניירות ערך של טייוואן (קוד: 2303) והייתה חברת המוליכים למחצה הראשונה שהונפקה בבורסה בטייוואן. באותה תקופה, מוריס צ'אנג היה היו"ר שלה. UMC מקימה חברת בת, Unicorn Microelectronics Corporation (או בקיצור UMC), בעמק הסיליקון בארצות הברית בכדי לשפר את הגישה לטכנולוגיה, וחתמה על הסכמי מחקר משותפים עם Mosel (לימים Mosel Vitelic) ו-Quasel. 1995: UMC החליטה להפוך מחברת IDM עם מוצרים משלה לחברת המתמקצעת באספקת שירותי ייצור (pure-play foundry). 1996: UMC מפצלת (ספין-אוף) את יחידות תכנון IC כדי להקים את MediaTek, Novatek, ITE Technology, Faraday Technology, AMIC Technology ו־Davicom. 1999: מפעל 12A – מפעל המייצר פרוסות סיליקון בקוטר 12 אינץ' הוקם רשמית. 2000: התאגיד נרשם למסחר גם בבורסה לניירות ערך בניו יורק (קוד: UMC) כחברת המוליכים למחצה השנייה בטייוואן שעשתה זאת. מייצרת את השבבים הראשונים בטכנולוגיית נחושת ואת ה-IC הראשונים של 0.13 מיקרון בתעשיית המוליכים למחצה. 2004: מפעל פרוסות הסיליקון בגודל 12 אינץ' בסינגפור נכנס לייצור המוני. 2013: רכישה מלאה של " Hejian Technology Wafer Fab " בסוז'ואו, סין. 2015: מפעל ייצור פרוסות הסיליקון USCXM בגודל 12 אינץ', הממוקם בשיאמן, מחוז פוג'יאן, סין, הוקם רשמית. 2017: ייצור המוני בטכנולוגית 28 ננומטר מתחיל ב-USCXM בשיאמן, סין. יולי 2017: UMC השקיעה 611 מיליון דולר כדי להרחיב את מפעלה בשיאמן 2019: רכישה מלאה של Mie Fujitsu Semiconductor שבסיסה ביפן. 2020: תאגיד UMC מגיע להסדר טיעון עם משרד המשפטים האמריקאי כדי לפתור תיק סודות מסחריים משנת 2018. 2021: הצטרפות ל-RE100 והתחייבות לאפס פליטות נטו עד 2025. 2021: UMC ו־Micron הודיעו ברחבי העולם על הסרת תלונותיהן נגד הצד השני, והחברות מצפות להזדמנויות לשיתוף פעולה עסקי הדדי. כתב האישום והודאה באשמה בארצות הברית משרד המשפטים של ארצות הברית הגיש כתב אישום נגד UMC וחברת פוג'יאן ג'ינהואה הסינית בשנת 2018, בטענה כי קשרו קשר לגניבת קניין רוחני מחברת מיקרון האמריקאית. באוקטובר 2020, UMC ומשרד המשפטים האמריקאי הגיעו להסדר טיעון, כאשר UMC הודתה באשמה בסעיף אחד של קבלה והחזקה של סוד מסחרי גנוב והסכימה לשלם קנס בסך 60 מיליון דולר. הסכם הטיעון והודאתה של UMC סגרו את תיק סודות המסחר שהוגש נגד UMC על ידי משרד המשפטים האמריקאי בשנת 2018. כחלק מהסכם הטיעון, משרד המשפטים הסכים לבטל את כתב האישום המקורי נגד UMC, כולל טענות לקשירת קשר לביצוע ריגול כלכלי וקשירת קשר לגניבת סודות מסחריים מרובים מחברת Micron Technology, Inc. ("Micron"), טענות הקשורות לפטנטים, ונזקים וקנסות לכאורה בסך 400 מיליון דולר עד 8.75 מיליארד דולר. סוד המסחר היחיד שעמד על הפרק בהודאה באשמה ובהסכם הטיעון התייחס לטכנולוגיה ישנה יותר שהייתה בייצור המוני ברחבי העולם במשך מספר שנים. משרד המשפטים האמריקאי דחה גם תביעה אזרחית קשורה נגד UMC. מלבד סכום הקנס, ל-UMC אין התחייבויות כספיות נוספות כלפי משרד המשפטים האמריקאי. הסדר הטיעון קובע גם כי UMC תשתף פעולה עם משרד המשפטים האמריקאי ותהיה כפופה לתקופת מאסר על תנאי ללא פיקוח למשך שלוש שנים. בנובמבר 2021, UMC ומיקרון הסכימו לבטל תלונות שהוגשו זו נגד זו ברחבי העולם, לאחר סכסוך משפטי שנמשך שנים על זכויות קניין רוחני (IP). UMC תבצע תשלום חד פעמי שלא פורסם לחברת Micron Technology. שני הצדדים הודיעו גם על כוונתם לחפש הזדמנויות לשיתוף פעולה עסקי הדדי בעתיד. בפברואר 2024, שופטת המחוז האמריקאית מקסין מ. צ'סני בסן פרנסיסקו פסקה כי התובעים האמריקאים לא הצליחו להוכיח כי חברת פוג'יאן ג'ינהואה הסינית גנבה סודות מסחריים מחברת מיקרון טכנולוג'י בע"מ. לפיכך, בית המשפט מצא את ג'ינהואה זוכה. רשימת המפעלים תהליכים UMC מתמקדת בעיקר בשבבים מישוריים מדור קודם בטכנולוגיית 28 ננומטר עבור תהליכים כגון עיבוד נתונים ותקשורת, וגם עם ייצור בטכנולוגיות של 14 ננומטר ומטה. ההתמקדות הקודמת בצומת 14 ננומטר פינתה בסופו של דבר את מקומה למיקוד עסקי מחודש בקווים קיימים בשנת 2018 ומאז הפסיקה את הייצור. בשנת 2024, אינטל ו-UMC הודיעו על שיתוף הפעולה שלהן בפיתוח טכנולוגיית 12 ננומטר המכוון לתשתיות תקשורת ורשתות סלולריות עם תחילת ייצור מתוכננת בשנת 2027. גלריית מוצרי החברה לקריאה נוספת ניסי ייצור: נתיבי התיעוש באמריקה הלטינית ובמזרח אסיה; גארי גרפי, דונלד ל. ווימן; הוצאת אוניברסיטת פרינסטון, 14 ביולי 2014 קישורים חיצוניים אתר האינטרנט הרשמי של UMC הקרן לתעשיית ייצור ה-IC של טייוואן, ג'ק צ'אנג, 1987 Yahoo! Finance Profile of UMC Reuters Profile USJC website הערות שוליים